*Projekts*

LATVIJAS REPUBLIKAS MINISTRU KABINETS

2015.gada \_\_\_. \_\_\_\_\_\_\_\_ Rīkojums Nr.\_\_\_\_\_

Rīgā (prot. Nr.\_\_\_ \_\_.§)

**Par integrēto teritoriālo investīciju specifisko atbalsta mērķu finansējuma kopējo apjomu katram nacionālās nozīmes attīstības centram un kopējiem rezultatīvajiem rādītājiem nacionālas nozīmes attīstības centru grupai**

1. Noteikt katram nacionālās nozīmes attīstības centram kopējo sešu integrēto teritoriālo investīciju specifisko atbalsta mērķu (3.3.1.specifiskais atbalsta mērķis „Palielināt privāto investīciju apjomu reģionos, veicot ieguldījumus uzņēmējdarbības attīstībai atbilstoši pašvaldību attīstības programmās noteiktajai teritoriju ekonomiskajai specializācijai un balstoties uz vietējo uzņēmēju vajadzībām”, 4.2.2.specifiskais atbalsta mērķis „Atbilstoši pašvaldības integrētajām attīstības programmām sekmēt energoefektivitātes paaugstināšanu un AER izmantošanu pašvaldību ēkās”, 5.6.2.specifiskais atbalsta mērķis „Teritoriju revitalizācija, reģenerējot degradētās teritorijas atbilstoši pašvaldību integrētajām attīstības programmām”, 8.1.2.specifiskais atbalsta mērķis „Uzlabot vispārējās izglītības iestāžu mācību vidi”, 8.1.3.specifiskais atbalsta mērķis „Palielināt modernizēto profesionālās izglītības iestāžu skaitu”, 9.3.1. specifiskā atbalsta mērķa „Attīstīt pakalpojumu infrastruktūru bērnu aprūpei ģimeniskā vidē un personu ar invaliditāti neatkarīgai dzīvei un integrācijai sabiedrībā” 9.3.1.1.pasākumu „Pakalpojumu infrastruktūras attīstība deinstitucionalizācijas plānu īstenošanai”) finansējuma apjomu pašvaldību attīstības programmu investīciju plānu īstenošanai un integrēto teritoriālo investīciju specifisko atbalsta mērķu kopējos sasniedzamos rezultātus nacionālās nozīmes attīstības centru grupai (1.pielikums).
2. Integrēto teritoriālo investīciju īstenošanai nacionālās nozīmes attīstības centriem (pašvaldību projektiem) paredzēt saistību apjomu 249 711 008 euro, t.sk. 53 671 164 euro apmērā valsts budžeta virssaistību finansējumu, nosakot šādu integrēto teritoriālo investīciju finansējumu pa specifiskajiem atbalsta mērķiem:
   1. 3.3.1.specifiskajā atbalsta mērķī „Palielināt privāto investīciju apjomu reģionos, veicot ieguldījumus uzņēmējdarbības attīstībai atbilstoši pašvaldību attīstības programmās noteiktajai teritoriju ekonomiskajai specializācijai un balstoties uz vietējo uzņēmēju vajadzībām” nacionālās nozīmes attīstības centriem paredzēt 16 114 183 euro, t.sk. papildus piešķirt 5 202 550 euro un palielināt kopējo specifiskā atbalsta mērķa finansējumu līdz 64 219 292 euro (Eiropas Reģionālās attīstības fonda un valsts budžeta virssaistību finansējums);
   2. 4.2.2.specifiskajā atbalsta mērķī „Atbilstoši pašvaldības integrētajām attīstības programmām sekmēt energoefektivitātes paaugstināšanu un AER izmantošanu pašvaldību ēkās” nacionālās nozīmes attīstības centriem paredzēt 31 580 895 euro, t.sk. papildus piešķirt 15 884 066 euro un palielināt kopējo specifiskā atbalsta mērķa finansējumu līdz 47 277 724 euro (Eiropas Reģionālās attīstības fonda un valsts budžeta virssaistību finansējums);
   3. 5.6.2.specifiskajā atbalsta mērķī „Teritoriju revitalizācija, reģenerējot degradētās teritorijas atbilstoši pašvaldību integrētajām attīstības programmām” nacionālās nozīmes attīstības centriem paredzēt 120 496 473 euro, t.sk. papildus piešķirt 28 357 800 euro un palielināt kopējo specifiskā atbalsta mērķa finansējumu līdz 264 882 172 euro (Eiropas Reģionālās attīstības fonda un valsts budžeta virssaistību finansējums);
   4. 8.1.2.specifiskajā atbalsta mērķī „Uzlabot vispārējās izglītības iestāžu mācību vidi” nacionālās nozīmes attīstības centriem paredzēt 62 358 248 euro, t.sk. papildus piešķirt 4 226 748 euro un palielināt kopējo specifiskās atbalsta mērķa finansējumu līdz 142 616 061 euro (Eiropas Reģionālās attīstības fonda un valsts budžeta virssaistību finansējums);
   5. 8.1.3.specifiskajā atbalsta mērķī „Palielināt modernizēto profesionālās izglītības iestāžu skaitu” nacionālās nozīmes attīstības centriem paredzēt pašvaldību profesionālās izglītības iestādēm 5 711 177 euro Eiropas Reģionālās attīstības fonda finansējuma;
   6. 9.3.1.specifiskā atbalsta mērķa „Attīstīt pakalpojumu infrastruktūru bērnu aprūpei ģimeniskā vidē un personu ar invaliditāti neatkarīgai dzīvei un integrācijai sabiedrībā” 9.3.1.1.pasākuma „Pakalpojumu infrastruktūras attīstība deinstitucionalizācijas plānu īstenošanai” ietvaros nacionālās nozīmes attīstības centriem paredzēt 15 300 000 euro Eiropas Reģionālās attīstības fonda finansējuma.
3. Reģionālās attīstības koordinācijas padome saskaņo katras pašvaldības attīstības programmas un investīciju plāna atbilstību Eiropas Parlamenta un Padomes 2013.gada 17.decembra regulas (ES) Nr.1301/2013 par īpašiem noteikumiem attiecībā uz Eiropas Reģionālās attīstības fondu un mērķi “Ieguldījums izaugsmei un nodarbinātībai” un par Regulas (EK) Nr.1080/2006 atcelšanu 7.panta prasībām, normatīvajiem aktiem par Eiropas Savienības fondu 2014.–2020.gada darbības programmas „Izaugsme un nodarbinātība” specifisko atbalsta mērķu atbalsta piešķiršanu, administrēšanu un uzraudzību, kā arī Eiropas Savienības struktūrfondu un Kohēzijas fonda plānošanas perioda 2014.–2020.gadam plānošanas dokumentiem un, balstoties uz pašvaldību attīstības programmu investīciju plāniem, nosaka katra specifiskā atbalsta mērķa finansējuma un sasniedzamo rezultātu sadalījumu starp nacionālās nozīmes attīstības centriem, nepārsniedzot katra integrēto teritoriālo investīciju specifiskā atbalsta mērķa finansējuma apjomu un nepārsniedzot katrā specifiskajā atbalsta mērķī nacionālās nozīmes attīstības centriem noteikto Eiropas Reģionālās attīstības fonda finansējuma apjomu.
4. Nacionālās nozīmes attīstības centru pašvaldības projektu iesniegumu atlasē ievēro Reģionālās attīstības koordinācijas padomē noteikto finansējuma sadalījumu un tam atbilstošos sasniedzamos rezultātus katra specifiskā atbalsta mērķa ietvaros pašvaldību attīstības programmu investīciju plānu īstenošanai.
5. Pēc Eiropas Savienības fondu 2014.–2020.gada darbības programmas „Izaugsme un nodarbinātība” vidusposma izvērtējuma veikšanas Eiropas Savienības fondu pārdales prioritāri veicamas virssaistību dzēšanai, lai nodrošinātu virssaistību neitrālu ietekmi uz valsts budžeta fiskālo telpu.
6. Vides aizsardzības un reģionālās attīstības ministrijai, vērtējot pašvaldību attīstības programmās iekļautās projektu idejas 3.3.1.specifiskajam atbalsta mērķim „Palielināt privāto investīciju apjomu reģionos, veicot ieguldījumus uzņēmējdarbības attīstībai atbilstoši pašvaldību attīstības programmās noteiktajai teritoriju ekonomiskajai specializācijai un balstoties uz vietējo uzņēmēju vajadzībām” un 5.6.2.specifiskajam atbalsta mērķim „Teritoriju revitalizācija, reģenerējot degradētās teritorijas atbilstoši pašvaldību integrētajām attīstības programmām”, ziņot Finanšu ministrijai par visu pašvaldību grupu (nacionālās nozīmes attīstības centri, reģionālās nozīmes attīstības centri, novadu pašvaldības ārpus nacionālās un reģionālās nozīmes attīstības centriem) plānoto mērķu un rezultātu sasniegšanu un to atbilstību Eiropas Savienības fondu 2014.–2020.gada darbības programmas „Izaugsme un nodarbinātība” noteiktajam.
7. Vides aizsardzības un reģionālās attīstības ministrijai, izstrādājot Ministru kabineta noteikumus par 3.3.1.specifiskā atbalsta mērķa „Palielināt privāto investīciju apjomu reģionos, veicot ieguldījumus uzņēmējdarbības attīstībai atbilstoši pašvaldību attīstības programmās noteiktajai teritoriju ekonomiskajai specializācijai un balstoties uz vietējo uzņēmēju vajadzībām” un 5.6.2.specifiskā atbalsta mērķa „Teritoriju revitalizācija, reģenerējot degradētās teritorijas atbilstoši pašvaldību integrētajām attīstības programmām” īstenošanu, iekļaut tajos normu par projektu izmaksu sasaisti ar plānoto rezultātu sasniegšanu.
8. Atzīt par aktualitātāti zaudējušu Ministru kabineta 2015.gada 25.augusta sēdes protokola Nr. 41 35.§ „Informatīvais ziņojums „Par priekšnosacījumiem integrēto teritoriālo investīciju ieviešanā – Ministru kabineta rīkojumu saturs”” 7.punktu.

Ministru prezidente L.Straujuma

Valsts kancelejas direktors M. Krieviņš

Vides aizsardzības un reģionālās attīstības ministrs K.Gerhards

13.10.2015. 10:43

909

I. Jureviča

66016727, [ilze.jurevica@varam.gov.lv](mailto:ilze.jurevica@varam.gov.lv)